पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश कांग्रेस ने दिल्ली सरकार के संरक्षण में दिल्ली में दवा, ऑक्सीजन, साजो-समान सहित कोरोना के इलाज से जुड़ी तमाम जरुरी उपकरणों व समानों के काला बाजारी से लेकर अस्पतालों में बिस्तर बेचे जाने, मनमाने दाम पर टेस्ट, एंबुलेंस इत्यादि उपलब्ध करवाने का बयान जारी करते हुए दिल्ली सरकार पर मिलीभगत का आरोप लगाया है।
दिल्ली के प्रदेश अध्यक्ष चौधरी अनिल कुमार ने दिल्ली के मुख्यमंत्री को निशाने पर लेते हुए कहा है कि केजरीवाल के अस्पतालों में बिस्तरों के वृद्धि से जुड़ी पर्याप्त घोषणाएं झूठी साबित हो रही है। मरीजों को अस्पतालों में लाखों की राशि देने के बाद बेड मिल रहे। केजरीवाल सरकार ने बिस्तरों की कमी एक साजिश के तहत किया है ताकि विधायक मंत्री बिस्तर दिलाने के नाम पर दलालों के माध्यम से लाखों की उगाही कर सके।
उन्होंने कहा कि हाईकोर्ट के निर्देश के बावजूद भी दवाओं, ऑक्सीजन की कालाबाजारी चल रही है। अस्पतालों में मरीज़ के लिए उपलब्ध होने वाली दवाएं भी अस्पताल प्रशासन के जरिये मरीजों की जगह बाहर दलालों को उपलब्ध कराया जाता है ताकि उसे मुंहमांगा कीमत पर बेचा जा सके।
अनिल कुमार ने कि हाईकोर्ट के आदेश के बाद भी कालाबाजारी रोकने के लिए दिल्ली के कोई विशेष तंत्र नहीं बनाया गया है, न ही इस धंधे में लिप्त बड़े मछलियों की गिरफ्तारी की गई है। उन्होंने कहा कि हाईकोर्ट के निर्देश पर हेल्पलाइन नंबर जारी हुए है लेकिन इसका बड़े स्तर पर प्रचार प्रसार नहीं किया गया है। उन्होंने कहा कि जिस प्रकार से लूट की छूट केजरीवाल सरकार ने दे रखा है उससे ऐसा लगता है जैसे सरकारी तंत्र है ही नहीं या फिर तंत्र भी इस लूट का हिस्सेदार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn